《送吴养志老师抉建昌同守 其二》
明代·张萱

单车天外访罗浮，四十专城未白头。桑下雉驯嗟鲁令，门前桃白忆潘侯。

霜帆晓挂寒云断，野旆晴翻古树秋。想到旰江诗兴好，何人同上伟观楼。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。